CELEX: 31993R1611
Language: hr
Date: 1993-06-24 00:00:00
Title: Uredba Komisije (EEZ) br. 1611/93 od 24. lipnja 1993. o razvrstavanju određene robe u kombiniranu nomenklaturu

02/Sv. 002
            
            
               HR
            
            
               Službeni list Europske unije
            
            
               165
            
         31993R1611
   
               L 155/9
            
            
               SLUŽBENI LIST EUROPSKE UNIJE
            
            
               24.06.1993.
            
         
      UREDBA KOMISIJE (EEZ) br. 1611/93
   od 24. lipnja 1993.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 1001/93 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere o razvrstavanju robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je u skladu s navedenim općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da je primjereno da, sukladno mjerama na snazi u Zajednici koje se odnose na sustave dvostrukih provjera te na prethodni i naknadni nadzor Zajednice nad tekstilnim proizvodima pri uvozu u Zajednicu, korisnik tijekom određenog razdoblja, u skladu s odredbama članka 6. Uredbe Komisije (EEZ) br. 3796/90 (3), kako je zadnje izmijenjena Uredbom (EEZ) br. 2674/92 (4), može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koji više nisu u skladu s ovom Uredbom, ako je taj nositelj zaključio ugovor kako je predviđeno točkama (a) ili (b) drugog podstavka članka 14. stavka 3. Uredbe Vijeća (EEZ) br. 1715/90 (5);
   budući da su mjere utvrđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Pridržavajući se mjera na snazi u Zajednici koje se odnose na sustave dvostrukih provjera te na prethodni i naknadni nadzor Zajednice nad tekstilnim proizvodima pri uvozu u Zajednicu, korisnik tijekom razdoblja od 60 dana od datuma početka primjene ove Uredbe, a u skladu s odredbama članka 6. Uredbe (EEZ) br. 3796/90, može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koji više nisu u skladu s ovom Uredbom, ako je taj nositelj zaključio ugovor kako je predviđeno točkama (a) ili (b) drugog podstavka članka 14. Uredbe (EEZ) br. 1715/90.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 1993.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 104, 29.4.1993., str. 28.
   
      (3)  SL L 365, 28.12.1990., str. 17.
   
      (4)  SL L 271, 16.9.1992., str. 5.
   
      (5)  SL L 160, 26.6.1990., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           Dijelovi cjevaste pletene ili kačkane tkanine od potke, izbijeljeni, od raznih tekstilnih vlakana, grubo izrezani. Ti dijelovi imaju promjer od oko 65 cm i duljine između 2,50 i 6 m. Dijelovi, od kojih su neki nabrani, slažu se u bale.
                        
                     
            
               6002 91 00
               6002 92 10
               6002 93 31
               6002 93 99
               6002 99 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6002, 6002 91 00, 6002 92, 6002 92 10, 6002 93, 6002 93 31, 6002 93 99 i 6002 99 00, ovisno o sastavu. Te tekstilne proizvode nije moguće klasificirati kao krpe jer nisu nošeni, uprljani, poderani, malih dimenzija ili dostatni samo za ponovno dobivanje vlakana, proizvodnju papira ili plastike, proizvodnju sredstava za poliranje ili za uporabu kao industrijski brisači.
            
         
               
                           2.
                        
                        
                           Lagani pleteni odjevni predmet (85 % poliamid, 15 % elastomerna pređa), s uskim prilagodljivim naramenicama, namijenjen za prekrivanje tijela do prepona. Prednji dio odjevnog predmeta izrađen je od ručno pletene tkanine, te s elastikom oko nogu i na leđima. Preponski dio odjevnog predmeta, koji ima pletenu pamučnu podstavu zatvara se s trima kopčicama koje se zatvaraju utiskivanjem. Gornji dio odjevnog predmeta sličan je grudnjaku i ima žičanu potporu. (Vidjeti fotografiju 525.) (1)
                           
                        
                     
            
               6212 90 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6212 i 6212 90 00. Vidjeti također pojašnjenja uz harmonizirani sustav za tarifni broj 6212.
            
         
               
                  
            
         
      (1)  Fotografije su isključivo informativne prirode.